

**KLAIPĖDOS LOPŠELIS-DARŽELIS „PAGRANDUKAS“**

Biudžetinė įstaiga. Žardininkų g. 10, LT-94235 Klaipėda, tel. (8 46) 34 61 17, faks. (8 46) 34 61 17,

el. p. info@pagrandukasklp.lt

Duomenys kaupiami ir saugomi Juridinių asmenų registre, kodas 190435462

Klaipėdos miesto savivaldybės Nr.

Merui

**DĖL KORUPCIJOS PASIREIŠKIMO TIKIMYBĖS NUSTATYMO 2020 METAIS KLAIPĖDOS LOPŠELYJE-DARŽELYJE ,,PAGRANDUKAS“**

Vadovaujantis Lietuvos Respublikos korupcijos prevencijos įstatymu (toliau - KPĮ) Nr. IX-904 (suvestinė redakcija 2020-07-01–2020-12-31), Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601 (suvestinė redakcija nuo 2017-03-18), Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, ir įgyvendinant Klaipėdos miesto savivaldybės korupcijos prevencijos 2020-2022 metų programos įgyvendinimo priemonių plano, patvirtinto Klaipėdos miesto savivaldybės tarybos 2020 m. gegužės 28 d. sprendimu Nr. T2-136, 2 tikslo 1, 2 uždavinius, Klaipėdos lopšelyje-darželyje „Pagrandukas“ (toliau – Įstaiga) buvo atliktas korupcijos pasireiškimo tikimybės nustatymas.

Korupcijos pasireiškimo tikimybės nustatymą atliko direktoriaus pavaduotoja ugdymui Rasa Dirmeikienė, atsakinga už korupcijos prevenciją ir kontrolę įstaigoje, kontaktiniai duomenys: el. p.: rasa.dirmeikiene@pagrandukasklp.lt, tel.: (8 46) 346117.

Analizuotas laikotarpis – 2019-09-01 – 2020-09-10.

Atliekant korupcijos pasireiškimo tikimybę, vertinta viešųjų pirkimų vykdymas įstaigoje, tai yra pirkimų planavimas, inicijavimas ir vykdymas, sutarčių su tiekėjais sudarymas, kontrolė bei viešinimas.

 Atliekant vertinimą išanalizuoti šie teisės aktai ir įstaigos parengti dokumentai:

1. 1996 m. rugpjūčio 13 d. Lietuvos Respublikos viešųjų pirkimų įstatymas Nr. I-1491 (suvestinė redakcija nuo 2020-08-01).
2. Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97.
3. Klaipėdos lopšelio-darželio „Pagrandukas“ viešųjų pirkimų organizavimo ir vidaus kontrolės tvarkos aprašas, patvirtintas Klaipėdos lopšelio-darželio „Pagrandukas“ direktoriaus 2017 m. rugpjūčio 25 d. įsakymu Nr. V-60.
4. Klaipėdos lopšelio-darželio „Pagrandukas“ viešųjų pirkimų komisijos darbo reglamentas, patvirtintas Klaipėdos lopšelio-darželio „Pagrandukas“ direktoriaus 2017 m. rugsėjo 6 d. įsakymu Nr. V-73.
5. Klaipėdos lopšelio-darželio „Pagrandukas“ 2020 metų pirkimų planas, patvirtintas Klaipėdos lopšelio-darželio „Pagrandukas: direktoriaus 2020 m. balandžio 9 d. įsakymu Nr. P11-8A.
6. Klaipėdos lopšelio-darželio „Pagrandukas“ direktoriaus įsakymai:
	1. 2017 m. rugsėjo 6 d. įsakymas Nr. V-69 „Dėl pirkimų iniciatorių paskyrimo;
	2. 2017 m. rugpjūčio 21 d. įsakymas Nr. V-57 „Dėl atsakingo asmens už numatomų pirki-

mo verčių apskaičiavimą“;

* 1. 2020 m. rugpjūčio 6 d. įsakymas Nr. P11-16 „Dėl asmens atsakingo už pirkimų organiza-

vimo priežiūrą paskyrimo“;

* 1. 2017 m. rugsėjo 6 d. Nr. įsakymas V-72 „Dėl asmens atsakingo už prevencinę pirkimų

kontrolę paskyrimo“.

1. Prekių pirkimo pardavimo sutartys:
	1. 2019 m. gruodžio 30 d. sutartis Nr. F2-13 su AB „Žemaitijos pienas“;
	2. 2020 m. sausio 27 d. sutartis Nr. F2-2 su UAB „Verdeta“;
	3. 2020 m. rugpjūčio 21 d. sutartis Nr. F2-13 su UAB „Klaipėdos duona“;
	4. 2020 m. rugpjūčio 27 d. sutartis Nr. F2-12 su UAB „Vigesta“

 1 lentelė

|  |  |  |
| --- | --- | --- |
| Eil.Nr. | Veiklos sritys | KPĮ 6 straipsnio 4 dalies kriterijai |
| 1 p. | 2 p. | 3p. | 4 p. | 5 p. | 6 p. | 7p. |
| 1. | Viešieji pirkimai | - | - | - | - | **-** | - | - |

 Kriterijai:

1 p.*Padaryta korupcinio pobūdžio nusikalstama veika.*

Per analizuotą laikotarpį Įstaigos veikloje nebuvo užfiksuota Lietuvos Respublikos korupcijos prevencijos įstatymo 2 straipsnio 2 dalyje nurodytų korupcinio pobūdžio nusikalstamų veikų atvejų. Taip pat nebuvo užfiksuota teisės pažeidimų, už kuriuos numatyta administracinė, tarnybinė (drausminė) ar kitokia teisinė atsakomybė.

2 p.*Pagrindinės funkcijos yra kontrolės ar priežiūros vykdymas*.

Įstaigos darbuotojai neturi įgaliojimų vykdyti veiklos, skirtos prižiūrėti, kaip jiems nepavaldūs fiziniai ar juridiniai asmenys laikosi teisės aktų reikalavimų viešųjų pirkimų vykdymo srityje, taip pat nevykdo kontrolės funkcijų, nesusijusių su įstaigos vidaus administravimu.

3 p.*Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.*

Analizuojamo laikotarpio metu Įstaigos darbuotojų, atsakingų už viešuosius pirkimus, vykdomos funkcijos, darbo ir sprendimų priėmimo tvarka, terminai, atsakomybė viešųjų pirkimų vykdyme yra išsamiai reglamentuoti aukščiau išvardintais teisės aktais ir Įstaigos parengtais dokumentais.

 Viešųjų pirkimų informacija viešinama tinklapiuose CVP IS ir Įstaigos svetainėje. Nemažai viešųjų pirkimų vyksta naudojantis CPO LT elektroniniu katalogu. Išanalizavus minėtus teisės aktus, nenustatyta įstatymų ir jų įgyvendinimo teisės norminių aktų ir administracinių aktų kolizija, priimti Įstaigos viešųjų pirkimų veiklą reglamentuojantys dokumentai nuolat peržiūrimi ir, esant reikalui, koreguojami.

4 p.*Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.*

Įstaigai (jo atskiriems darbuotojams) nesuteikti įgaliojimai viešųjų pirkimųorganizavimo srityse išduoti leidimus, licencijas, suteikti lengvatas, nuolaidas ir kitokias papildomas teises ar atsisakyti jas išduoti, sustabdyti ar panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones.

5 p. *Daugiausia priima sprendimus, kuriems nereikia kitos valstybės ar savivaldybės įstaigos patvirtinimo.*

Įstaiga priima savarankiškus sprendimus, susijusius su viešųjų pirkimų organizavimu, ir jų netvirtina jokios kitos valstybės ar savivaldybės institucijos, tačiau priimti teisės aktai užtikrina Lietuvos Respublikos viešųjų pirkimų įstatymo reikalavimų įgyvendinimą.

6 p. *Naudojama valstybės ar tarnybos paslaptį sudaranti informacija.*

Viešųjų pirkimų organizavimo sritis nėra susijusi su įslaptintos informacijos gavimu, naudojimu ir apsauga, o turima ir valdoma informacija nelaikytina valstybės ar tarnybos paslaptimi.

7 p. *Anksčiau atlikus korupcijos rizikos analizę, buvo nustatyta veiklos trūkumų.*

 Lietuvos Respublikos specialiųjų tyrimų tarnyba nėra atlikusi korupcijos rizikos analizės įstaigoje.

 Tam, kad būtų įvertinta, koks yra realus korupcijos rizikos laipsnis Įstaigos viešųjų pirkimų srityje, buvo išanalizuoti Įstaigos veiklą reglamentuojantys dokumentai, įsakymai, įvertinta, ar yra laikomasi įstatymų, kitų teisės aktų reikalavimų, atkreipiant dėmesį į viešųjų pirkimų organizavimo etapus; sudarytų sutarčių vykdymo kontrolę; ar paskirti atsakingi asmenys ir ar atskirtos jų funkcijos; ar numatytos sprendimų priėmimo procedūros; ar numatyta kontrolės tvarka; ar ji realiai veikia; ar nėra interesų konflikto; ar veiksmų atlikimo tvarka yra skaidri ir pakankama; ar nesuteikiama per daug įgaliojimų atsakingiems asmenims veikti savo nuožiūra.

 Išvada. Apibendrinant, galima teigti, kad, nors viešieji pirkimai yra sritis, kurioje korupcijos pasireiškimo tikimybė gali būti didelė, Įstaiga imasi priemonių, kad šią tikimybę kuo labiau sumažintų. Viešųjų pirkimų organizavimas Įstaigoje yra tinkamas ir korupcijos pasireiškimo tikimybė yra minimali, nereikalaujanti papildomų prevencinių priemonių.

Direktoriaus pavaduotoja ugdymui Rasa Dirmeikienė